**Ministru kabineta noteikumu projekta “Grozījumi Ministru kabineta 2020.gada 9.jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi paredz atļaut veikt industriālo alpīnistu (profesijas kods – 7119 05 ) apmācību grupās līdz 5 cilvēkiem atbilstoši starptautiski noteiktajiem obligāto treniņu vingrinājumu noteikumiem. Gan Industrial Rope Access Trade Asociation, gan Global Wind Organisation standarti paredz apmācības laikā arī grupu treniņus (cietušā glābšana u.t.t.). Līdz ar to grupu lielumam jābūt ne mazākam par 3-4 cilvēkiem. Ir divi glābēji, viens cietušais, viens atbalstošais dalībnieks, kas sniedz drošības atbalstu atrodoties uz zemes. Cietušais var tikt aizvietots ar manekenu. Apmācības nav iespējams veikt attālināti.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešamība nodrošināt vēja elektrostaciju drošu apkopi, nodrošinot darbinieku apmācību tādā veidā, lai nepalielinātu Covid-19 infekcijas izplatības risku. Sertificētajiem industriālajiem alpīnistiem praktiskās apmācības ir jāatjauno reizi gadā t.i. ka apmācībām ir jābūt regulāram. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi ir nepieciešami, lai uzņēmumi, kas veic industriālo alpīnistu apmācību varētu atsākt apmācības procesu. Saskaņā ar starptautiskām prasībām praktiskās apmācības jāveic uz speciālām konstrukcijām, kas izvietotas mācību telpās. International rope access trade association (IRATA) nosaka, ka apmācībām profesionāliem alpīnistiem jānotiek 4-10 m augstumā. Šādas prasības ir arī Global Wind Organisation standartos. Apmācību norise ir nepieciešama, lai varētu nodrošināt vēja enerģijas iekārtu apkopi, **kā arī, lai veiktu citus darbus, kuros ir nepieciešams sertificēti industriālā alpīnisma pakalpojumi.** Apmācības tiek veiktas speciāli iekārtotā apmācību konstrukcijā, to nevar īstenot attālināti. Vienlaikus ir iespējams īstenot epidemioloģisko drošības prasību ievērošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Izglītības un zinātnes ministrija un Starpministriju koordinācijas grupa. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā ir divi mācību centri, kas veic industriālo alpīnistu apmācību – SIA IQTC Management un SIA Novicontas Jūras koledža un kas ir starptautiski sertificēti un kuriem šie noteikumi atļaus veikt mācību procesu. |
| 2. | Tiesiskā regulējuma ietekme uz tautsaimniecību un administratīvo slogu | Mazina administratīvo slogu iepriekšējā sadaļā minētajiem uzņēmumiem.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Notikušas konsultācijas ar apmācību sniedzējiem, redakcija saskaņota. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

# Ekonomikas ministrs J. Vitenbergs

Vīza:

Valsts sekretāra vietnieks E. Valantis